
(Pyetja: Si ta ngjallim natën e Kadrit? Me namaz apo me lexim të 
Kuranit dhe leximin e jetëpërshkrimit të Pejgamberit (lavdërimi 
dhe shpëtimi i AUahut qofshin mbi të), apo me këshiUë, udhëzim 
dhe manifestim në xhami me rastin e shënimit të saj? 

<Përgjigja: 

Falënderimi i takon Allahut... 

Së pari: I Dërguari i Allahut (lavdërimi dhe shpëtimi i Allahut 
qofshin mbi të) angazhohej në mënyrë të veçantë me adhurim në 
dhjetë ditët e fundit të Ramazanit. Angazhimi i tij përfshinte 
namazin, leximin e Kuranit dhe lutjen. Buhariu dhe Muslimi 
transmetojnë nga Aisheja (AUahu qoftë i kënaqur me të) se 
Pejgamberi (lavdërimi dhe shpëtimi i AUahut qofshin mbi të): “Kur 
hynin dhjetë ditët efundit e ngjallte natën, i zgjonte familjen e tij dhe 
përkushtohej në adhurim.” Ndërsa Imam Ahmedi dhe Muslimi 
transmetojnë se: “I Dërguari i Allahut (lavdërimi dhe shpëtimi i 
AUahut qofshin mbi të) angazhohej në adhurim dhjetë ditët eflmdit të 
Ramazanit, me një angazhim që nuk e bënte jashtë tij. ” 

Së dyti: I Dërguari i AUahut (lavdërimi dhe shpëtimi i AUahut 
qofshin mbi të) ka nxitur që të falet namazi i natës në natën e 
Kadrit me besim të plotë dhe Uogaritje në shpërbUm. Ebu Hurejre 
(AUahu qoftë i kënaqur me të) transmeton se Pejgamberi 
(lavdërimi dhe shpëtimi i Allahut qofshin mbi të) ka thënë: “Ai që 
falet natën e Kadrit me besim të plotë dhe Uogaritë në shpërblimin, 
do t’ifalen atij mëkatet e mëparshme. ” (Buhariu dhe MusUmi) 

Ky hadith tregon për Ugjshmërinë e ngjalljes së saj me faljen e 
namazit në të. 

Së treti: Prej lutjeve më të mira që thuhen në natën e Kadrit 
është ajo që ia ka mësuar Pejgamberi (lavdërimi dhe shpëtimi i 
AUahut qofshin mbi të) Aishes (AUahu qoftë i kënaqur me të). 
Tirmidhiu transmeton - dhe e konsideron këtë transmetim të saktë 
— nga Aisheja, e cUa ka thënë: “O i Dërguar i AUahut, nëse e dijë se 
cila natë është nata e Kadrit, çka të them në të? Ai tha: Thuaj: O Zoti 
im, ti je Falës dhe e donëfaljen, andaj mëfal mua. ” 



Së katërti: Caktimi i një nate të posaçme të Ramazanit si natë e 
Kadrit ka nevojë për një argument të veçantë i cili do ta dallonte 
nga netët e tjera. Megjithatë, më afër është që ajo të ndodhet në 
netët tek të Ramazanit, e prej tyre nata e njëzet e shtatë është nata 
më e përafërt që në të të jetë nata e Kadrit. Kjo për shkak të 
haditheve të transmetuara të cilat tregojnë këtë që u përmend. 

Së pesti: Ndërsa bidatet nuk janë të lejuara si në Ramazan e 
ashtu edhe jashtë tij. Është vërtetuar se i Dërguari i AUahut 
(lavdërimi dhe shpëtimi i Allahut qofshin mbi të) ka thënë: “Ai që 
shpikë në çështjen tonë (fenë) diç që nuk është prej saj, i refuzohet 
atij” dhe ka thënë në një transmetim “Ai që vepron një vepër që nuk 
është nëpajtim me çështjen tonë (fenë), ajo është e refuzuar. ” 

Manifestimet që mbahen në disa natë të Ramazanit nuk e dimë 
se kanë bazë dhe duhet t’i përmbahemi udhëzimit të Muhamedit 
(lavdërimi dhe shpëtimi i Allahut qofshin mbi të) e që është 
udhëzimi më i mirë, ndërsa çështjet më të këqija në fe janë ato të 
shpikurat.^ 

£ suk^esi i pCotë varet nga JiCCafiu i fartësuar. 

